Ahelo jõgi
Ahelo jõgi (ka Ahli oja) on Mustjõe parempoolne lisajõgi, mis saab alguse Ähijärvest. Ahelo jõe suubumiskoha kaugus Mustjõe suudmest on 28,4 km. Jõgi läbib oma teel paisjärvelist Alaveski järve (Saru Alaveski järv) ja looduslikku Suurt Pehmejärve. 5,5 km kaugusel suudmest suubub vasakult Ubajärve oja. Ahelo jõge ületavad Antsla–Haabsaare ja Ahelo–Hürova tee ja Võru–Mõniste–Valga maantee. Jõe registrikood on 1157400.